b'\n_START_ARTICLE_\nMangartska skupina\n_START_PARAGRAPH_\nMangartska skupina je greben v Zahodnih Julijskih Alpah po katerem poteka dr\xc5\xbeavna meja z Italijo_NEWLINE_Greben, ki tvori gorsko skupino Mangarta se pri\xc4\x8dne na prelazu Predel in poteka proti vzhodu \xc4\x8dez vrh Mangarta do roba nad Mangartsko dolino, kjer se zlije z grebenom Ponc. Ju\xc5\xbeni del grebena prehaja v gorsko skupino Jalovca, od katere jo lo\xc4\x8di Kotovo sedlo. Vzhodni del Mangartske skupine sestavlja enoten greben, medtem ko pa se v severozahodnem delu skupine izlo\xc4\x8di nov tako imenovani Zahodni del Mangartske skupine, ki oklepa Mangartsko dolino in Rem\xc5\xa1endol._NEWLINE_Najpogosteje obiskan vrh v vsej skupini je seveda Mangart, ki spada med velike vrhove Julijskih Alp. Za alpiniste pa je najzanimivej\xc5\xa1a severna stena Mangarta, ki spada med najve\xc4\x8dje in najlep\xc5\xa1e stene v Julicih.'